بیرلشمیش میلت‌لر اوشاق‌لارا کؤمک فوندو (یونیسف)، عراقدا 5 میلیون‌دان چوخ اوشاغین عاجل انسانی یاردیما احتیاج دویدوغونو بیلدیردی.
یونیسف‌ین آچیقلادیغی یئنی راپوردا، عراقدا شدتین تکرار باشلادیغی 2014دن بو یانا اوشاق‌لارین "سونو گلمه‌ین شدت" و "آرتان یوخسوللوق" آراسیندا سیخیشیب قالدیغی ایفاده ائدیلدی.
راپوردا، اؤلکه‌دکی شدت‌دن دولایی ژانویه آیین‌دان بو یانا 152، سون اوچ ایلده ایسه مین 75 اوشاغین حیاتینی ایتیردیگی بیلدیریلدی.
راپوردا، ایلین ایلک یاری‌سیندا 255، یئنه سون اوچ ایل توپلامیندا دا مین 130 اوشاغین شیکست قالدیغی و یا یارالاندیغی ایفاده ائدیلدی.
"گئدیله‌جک بیر یئر قالمادی" باش‌لیغی آلتیندا یاییملانان یونیسف راپوروندا،
"2014دن بو یانا عراقدا 4 مین 650 اوشاق عائله‌لرین‌دن قوپاریلدی و یا یالنیز قالدی. 138 اوخول و 58 خسته‌خانا سالدیرییا اوغرادی. 3 میلیون‌دان چوخ اوشاق دوزه‌ن‌لی اولا‌راق اوخولا گئده‌بیلمیر. 1،2 میلیون اوشاق دا هئچ اوخولا گئده‌بیلمیر" معلومات‌لاری پایلاشیلدی.
یونیسف عراق نماینده‌سی پتر هاوکینز، راپورا باغلی آچیقلاماسیندا،
"عراق‌داکی اوشاقلار قورخو و تصور ائدیله‌بیلمز شدته شاهیدلیک ائتمه‌یه داوام ائدیر. اونلار، یاخین تاریخین ان قدار ساواش‌لارین‌دان بیرینده اؤلدورولدو، یارالاندی، قاچیریلدی و زورلا اؤلدورمه‌یه مجبور ائدیلدی" دئدی.
